Tšehhi meedia

Tšehhi meediasüsteem on Tšehhis toimiv massimeediasüsteem.

Kuni 1989. aasta novembrini reguleerisid kogu massimeediat riik, riigiasutused või riigi eesotsas olevad poliitilised parteid. 1989. aastal, mil leidis aset sametrevolutsioon kommunistliku valitsuse kukutamiseks, sai alguse tänapäevase Tšehhi meediasüsteemi kujunemine.

 Trükimeedia 
 Ajalehed 
2009. aasta majanduslanguse tõttu muutus Tšehhi ajalehtede turg, sest raha jäi järjest vähemaks: vähenes reklaamide ja lugejate arv, mis viis ajalehed olukorrani, kus nad pidid enda ellujäämise nimel suuri muutusi läbi viima.
Viimaste uuringute kohaselt loeb 80% tšehhidest vähemalt ühte päevalehte kahe nädala jooksul. Iga päev antakse välja kokku umbes 1,1 miljonit eksemplari üleriigilisi päevalehti ja 256 000 eksemplari kohalikke päevalehti.

Ajalehtede arv Tšehhis 2005–2009 
  2005 2006 2007 2008 2009 Päevalehti 86 90  86  85 83 Tasulised päevalehed 84 86 82 82 81 Tasuta päevalehed 2 4 4 3 2 Mittepäevalehed  486 238 267 250 292 Tasulised mittepäevalehed 234 232 228 223 209 Tasuta mittepäevalehed 252 250 247 268 268 Tasulised nädalalehed 4 3 3 3 3

Ajalehtede keskmine trükiarv (tuhandetes) 
  2005 2006 2007 2008 2009 Päevalehti 566 713 675 601 492 Tasulised päevalehed 506 501 502 468 409 Tasuta päevalehed 60 213 173 133 83 Mittepäevalehed  335 238 267 250 292 Tasulised mittepäevalehed 85 58 64 58 61 Tasuta mittepäevalehed 250 180 203 192 231 Tasulised nädalalehed 27 25 23 21 20

 Suurimad ajalehed 
Kõige enam loetud päevaleht on tabloidleht Blesk (e.k 'välgatus'). Sellel on 1,4 miljonit lugejat iga tavalise väljaande kohta. Bleski hakkas 1992. aastal välja andma Ringier. Ringier on pärit Šveitsist ja algul oli tegemist lihtsalt šveitslaste päevalehe Blick koopiaga. See on väga tugevalt fokuseeritud kuulsuste eludele ja skandaalidele.
Teisel kohal on parempoolne päevaleht Mladá fronta Dnes (e.k 'noored täna esiküljel'), mis on endise sotsialistliku ajastu päevalehe Socialist Youth Union järeltulija. Sellel on väljaande kohta umbes 1 miljon lugejat.
Mõjuvõimult kolmas päevaleht on vasakpoolne päevaleht Právo (e.k 'õigused'), millel on väljaande kohta 423 000 lugejat. See on endise kommunistide partei lehe Rudé právo (e.k 'punased õigused') järeltulija. See on ainuke Tšehhi ajaleht, mis on mõeldud vanematele lugejatele.
 Ajakirjad 
Tšehhi ajakirjaturul domineerivad eelkõige elustiili-, kõmu- ja tabloidväljaanded. Kõige suurema loetavusega on elustiili-teemalised nädalaväljaanded, mis on suunatud peamiselt naissoost lugejatele. Sellistest ajakirjadest kõige suurema loetavusega on kõmule ja klatšiuudistele orienteeritud Rytmus Života (e.k 'elurütm') (trükiarv 240 000), mida kirjastab Europress.
Ajakirjade trükiarvud näitavad hästi, kuidas postrevolutsiooniline lugemuse tõus on aegamööda jälle vähenema hakanud. 
Tunnustatud uudisteajakiri Reflex Magazine hakkas ilmuma 1990. aastal ja selle lugejaskond tõusis 150 000 inimeseni, kuid see arv kukkus 1994. aastal 80 000-le. 
Maailmaajakirjanduse ülevaade Respekt, mis on võitnud auhindu oma läbilõikeliste uurivate sündmuste kajastamise eest, tippajal trükiarvuga 70 000, 1994. aasta keskel aga langes ajakirja lugejaskond 15 000 inimeseni. Ajakiri oleks kaotatud, kui päevaleht Mlada Front Dnes poleks seda ära ostnud ja niimoodi päästnud. Ajakiri Květy (e.k 'lilled') on säilitanud oma 200 000 lugejat, sisaldades retsepte, aiapidamisnõuandeid ja isegi pehmet pornot.
Mona Prague, mille omanik on VNU Rahvusvaheline Ajakirjade Ühing, avaldab suure osa elustiili ajakirju, näiteks 160-tuhandese trükiarvuga Týdeník Květy ja Story (e.k lugu), mille trükiarv on 135 000. Stratosfera toodab samuti taolisi ajakirju, nendest kõige populaarsem on Spy 132 000 müügiarvuga.

 Kõige loetumad kord nädalas ilmuvad uudisteajakirjad 

• Týden ('nädal') – kirjastab Šveitsi kodanik Sebastian Pawlowski. Müüakse keskmiselt 50 000 ajakirjaeksemplari nädalas.
• Respekt – poliitiline nädalaväljaanne, mida kirjastab Prince Karl Schwarzenberg, kes on endine Tšehhoslovakkia presidendi Václav Haveli kantsler. Nädalas müüakse 30 000 eksemplari.
• Ekonom ('majandusteadlane') – nädalas müüakse 28 000 ajakirja. Kirjastaja on Economia a.s.
• Euro – Ekonomi konkurent, 23 500 eksemplari nädalas. Ajakirja Euro kirjastaja on Tšehhi ettevõte Euronews, a.s.

 Televisioon 

Tšehhi televisiooniturul domineerib erakanal TV Nova, mis hõlmab peaaegu poole turust. Talle järgnevad erakanal TV Prima ja avalik-õiguslik kanal ČT1.
2008. aastal kinnitas valitsus Tšehhi telekommunikatsiooni regulatsiooni (Cesky Telekomunikacni (CTU)) plaani lülitada 2011. aasta novembriks analoogsignaal täiesti välja. Digitelevisiooni levik toimus Tšehhis kiiresti. 2010. aasta augustis kasutas vaid 15% leibkondadest analoogtelevisiooni, 41% oli üle läinud digitelevisioonile. 24,3% leibkondadest omas ligipääsu kanalitele antenni ja 24,3% kaabli vahendusel.
Keskmine Tšehhi elanik vaatas 2009. aastal telerit 199 minutit, võrdluseks on Euroopa keskmine 218 minutit ja maailma keskmine 188 minutit.

Põhilised avalik-õiguslikud telekanalid 

 Telekanal  Info  Veebisait ČT1  Laiemale üldsusele mõeldud kanal, mille programmi kuuluvad koguperefilmid, Tšehhi filmid, lasteprogrammid, uudised jne  www.ceskatelevize.cz/ct1 ČT2  Orienteerunud dokumentaalfilmidele ja loodussaadetele. Välismaiseid filme näidatakse tšehhi subtiitritega. Kajastatakse sporti www.ceskatelevize.cz/ct2 ČT4  Tšehhi rahvuslik spordikanal  www.ct24.cz/sport ČT24  Ööpäevaringne uudiste kanal  www.ct24.cz ČT HD  HD-telekanal, mille eetris on ČT1, ČT2 ja ČT4 programmid  www.ceskatelevize.cz/digict/ct-hd-vysoke-rozliseni-obrazu

Põhilised erakanalid 

 Telekanal  Info  Veebisait TV Prima  Eetris on kohalikud ja välismaised sarjad, tõsielusaated, telemängud, nt "Tõehetk", ja perioodilised saated  www.iprima.cz Prima Cool  Meestele ja noortele orienteeritud kanal, mille eetriaeg on keskpäeval  www.prima-cool.cz TV R1  TV Prima 3. kanal, mille eetriaeg on hommikul kuuest kaheksani  www.r1televize.cz TV Nova  Tšehhi nr 1 kommertskanal. Eetris on välismaised sarjad, lastesaated, omamaised seriaalid, perioodilised saated  tv.nova.cz Nova Cinema  Eetris on filmid, seriaalid ja meelelahutussaated  cinema.nova.cz

2011. aasta märtsis oli Tšehhi vaadatuim telekanal TV Nova, mille vaatajad hõlmasid 32,4% vaatajaskonnast. Teisel kohal vaadatavuselt oli TV Prima (15,2%) ja kolmandal kohal ČT1 (13,5%). Alla kümne protsendi vaatajaid oli kanalitel Prima Cool, Barrandov TV, Nova Cinema, ČT4, ČT24 ja ČT2.

 Raadio 

Tšehhis on 2010. aasta novembri seisuga 12 üleriigilist raadiokanalit, millest 8 on avalik-õigusliku ringhäälinguorganisatsiooni Tšehhi Raadio (Czech Radio) kanalid. Umbes 70 kanalit on piirkondlikud raadiokanalid. Iga päev kuulab raadiot umbes 65% Tšehhi elanikkonnast, kellest 19% kuulavad avalik-õiguslikke raadiojaamu. 
Kolm populaarseimat raadiokanalit on erakanalid. Kõige enam kuulatud raadiokanal on Radio Impuls, mida iga päev kuulab 12,8% Tšehhi elanikkonnast. Järgmised kaks on prantsuse ettevõtte Lagardére keti piirkondlikud kanalid: Evropa 2 (10,7% Tšehhi auditooriumist) ja Frekvence 1 (10,6% auditooriumist). 
Järgneb avalik-õiguslik kanal Radiožurnál, mida kuulab umbes 9% Tšehhi rahvastikust. Enim arenenud piirkondlikud raadiofirmad on Praha ja Central Bohemia, kellele kuuluvad 21 piirkondlikku kanalit. Kõige kuulatavam piirkondlik kanal on Praha-põhine Radio Blanik (igapäevase 6% auditooriumiga).

 Uudised, teated, kultuur 
• Czech Radio 1: Radiožurnál – uudised
• Czech Radio 2: Praha – meelelahutus, jutusaated, uudised
• Czech Radio 3: Vltava – kultuur, klassika, kunstid
• Czech Radio 6 – ajakirjastiilis uudised
• Czech Radio 7: Radio Praha – rahvusvaheline mitmekeelne teenus (Hispaania, Prantsusmaa, Saksamaa, Suurbritannia, Venemaa jaTšehhi)
• Frekvence 1 – jutusaated, meelelahutus, muusika, uudised

 Muusikakanalid 
• AZ Rádio – rokk (Central and Southern Moravia)
• Eldorádio – kantri, folk (Southern Bohemia)
• Evropa 2 – rokk- ja popmuusika (nation-wide)
• Kiss 98 fm – rokk- ja popmuusika (Prague)
• Kiss Morava – rokk- ja popmuusika (Moravia)
• Kiss Publikum – rokk- ja popmuusika
• Radio 1 – alternatiivmuusika
• Rádio City 93.7 FM – popmuusika (Prague)
• Radio DeeJay – rokk- ja popmuusika (Prague and Northern Bohemia)
• Radio Faktor – rokk- ja popmuusika (Southern Bohemia)
• Radio Gold – estraad (Southern Bohemia)
• Radio North Music – rokk- ja popmuusika (Northern Bohemia)
• Radio Relax – rokk- ja popmuusika (Central Bohemia)
• Radio Zlín – popmuusika (Southern Moravia) 

 Internet 
2010. aasta juuni seisuga oli Tšehhis 6 680 800 internetikasutajat, mis moodustab 65,5% kogu rahvaarvust. Sellega positsioneerub Tšehhi maailmaarvestuses 40. kohale. Tšehhi elanikkonnast omab kodus internetti 3,494 miljonit inimest (2009). 
Tšehhi Vabariigi tippdomeen TLD on .cz. 2009. aastal kasutas Tšehhis internetti 6,681 miljonit inimest elanikkonnast ja selle tulemusega on Tšehhi interneti kasutatavuselt 40. riik maailmas.
Tšehhi internetikasutajate hulk on aastate jooksul kasvanud. 2005. aastal kasutas Tšehhi elanikkonnast internetti 3 595 700 inimest, kuid 2009. aastal oli internetikasutajaid juba 6 680 800.

 Viited 

Kategooria:Tšehhi